text: Съюз на българските журналисти - Игрите за медийна грамотност на български са безплатни
  Игрите за медийна грамотност на български са безплатни
  07.04.2020 /18:52 | Източник: ngobg.info	 Големина на шрифт: a a Отпечатай:
  Игри са за ученици до 4-ти клас
  Първите игри на тема медийна грамотност на български език за ученици в начален курс на обучение вече са достъпни на образователната платформа Envision.
  Игрите са разработени от Коалиция за медийна грамотност в партньорство с Училища.бг и с подкрепата на посолството на САЩ. Те са част от кампанията "Дни на медийна грамотност 2020", съобщава ngobg.info:
  Създадени по модела на интерактивните уроци-тестове, чрез които учениците учат, докато се забавляват, игрите са съобразени с възрастта на децата между 7 и 10-годишна възраст.
  Всяка от тях развива и надгражда разбирането на децата за различните видове медии, медийно съдържание, начини и етични норми за комуникация, отговорно поведение онлайн.
  Въвеждат се понятия и ситуации, които децата трябва да разбират и разпознават, за да се ориентират в медийната среда. Уроците са придружени с разяснения, идеи и напътствия към преподавателите, така че да се подготвят максимално добре за провеждането им и продължат работа с учениците по зададените теми. Можете да ги намерите в секцията Уроци и презентации в директорията Ресурси на Gramoten.li.
  Envision е платформа за активно участие на всеки ученик както в класната стая, така и дистанционно. Отскоро Envision е с нова визия, а от 19 март (до края на извънредното положение във връзка с разпространението на Covid-19) модулът за дистанционно обучение е свободен за ползване.
  Кампанията "Дни на медийна грамотност" се провежда с подкрепата на Министерството на образованието и науката, Министерството на културата, УНИЦЕФ България, посолството на САЩ и Бюрото на Европейския парламент в България.
  Свързани: Започват "Дните на медийната грамотност"
  Тази година в кампанията "Дни на медийната грамотност" се включва Министерството на културата като официален партньор, който предоставя информация за събитията на всичките си училища по изкуствата и по културата.